Amerikasta/3
Tammikuun 20 p:nä 1874. Täällä vihataan
väkeväin juomain nauttijia; minäkin olen
lakannut viinaa nauttimasta. Uuden vuoden
jälkeen oli niin lämmin, ettei tarvinnut
kylmässä huoneessa maatessansa peittoa, toisissa
asuinhuoneissa paistaakin päivä seinänraoista
sisään. Pyhiä ei pidetä muuta kuin
sunnuntai. Jouluna lasketaan raketteja ja
ammutaan; pyhä pidetään yhtäläisenä kuin
arkikin; muutamat hakkaavat puita koko viikoksi.
Muutamissa taloissa on monta sataa
lehmää ja hevoista; ne ovat aina laitumella,
eivät ne niitä kaikkia näe jos kerran vuodessa.
Kansa on rikasta, mutta kaikki tekevät
työtä, herrat ja papit, eikä pidetä tapana ottaa
lakkia päästä pois kuninkaan papin eikä
kenenkään edessä. Eikä myös kirjoja kysytä.
Minä ostin hevosen, pyhinä kirkkoon ajellakseni,
ja maksoin siitä 160 markkaa. Tämän
maan olen jo ottanut kotomaakseni, vaan kyllä
vielä Suomea tulen katsomaan, jos Jumala
suo ja terveenä pitää.

Minä saan toisilta suomalaisilta Alabamassa
kirjeitä, väliin kaksi yhtenä päivänä. Kaksi
Suomalaista on kuollut, toinen heistä oli Tampereelta
kotosin, ja toinen Nurmijärveltä  nimi; sillä oli 3000 markkaa rahaa
hän oli hyvin säästäväinen ja terve aina;
hän haudattiin kunnialla; arkku maksoi 200
markkaa. Minä sain kirjeen, jossa sanotaan
hänen kuolleen mennyt kesänä.

Toim. Muist.

Yllä olevain kirjeitten kirjoittaja on
 Längelmäeltä kotoisin.
Hänellä on kaksi sisarta ja yksi Enoch-niminen
veli pitäisi olla jossakin täällä Suomessa,
mutta ei tiedetä, missä hän on. Sisaret
pyytäisivät hänen ilmoittamaan itsestänsä jotakin.
Mitä muutoin kirjeisin tulee, on niissä
koko joukko käsittämättömiä paikkoja ja myöskin
vääriä käsitteitä Amerikan oloista, mutta
ne nähdämme voivat kuitenkin olla julkisuuden
arvoiset. Kumma, etteivät kirjeet
mainitse mitään Amerikan olojen varjopuolista
ja työväen palaamisesta takaisin Europaan,
eivätkä maini rahapulastakaan, joka
siellä jo näiden kirjeiden kirjoitus aikana onvallinnut.

1874
Tampereen Sanomat